GIMNASTIČKI SAVEZ SRBIJE

SAVEZ ZA ŠKOLSKI SPORT SRBIJE

ŽENSKA SPORTSKA GIMNASTIKA

PRAVILNIK ZA OCENJIVANJE NA ŠKOLSKIM SPORTSKIM TAKMIČENJIMA

**2017. godina**

**PRAVILNIK ZA OCENJIVANJE OBAVEZNIH SASTAVA**

Član 1.

PRAVILA ZA TAKMIČARKE (UČENICE)

**PRAVA TAKMIČARKE**

Svaka takmičarka mora biti upoznata sa Pravilnikom o ocenjivanju i ponašati se prema pravilima.

**Takmičarki se garantuje pravo na:**

* Korektno i fer suđenje,
* Javno dobijanje ocene odmah nakon njene izvedbe,
* Dobijanje zvaničnog biltena sa ostvarenim rezultatima.

**Korišćenje sprava:**

* Dodatna strunjača ne može se pomerati tokom izvođenja sastava.
* Dozvoljeno je postavljanje odskočne daske na strunjaču.
* Sa dozvolom vrhovne sutkinje, a u slučaju dileme rukovodstvo takmičenja, takmičarka može ponoviti ceo sastav, ako je bio prekinut iz drugih razloga, a ne krivicom takmičarke.

**Zagrevanje:**

Početak i kraj zagrevanja signalizira osoba zadužena od strane tehničkog organizatora. Ako se u tom trenutku takmičarka sprema za preskok, ili je još uvek na spravi, može završiti započet sastav.

**OBAVEZE TAKMIČARKI**

**Gimnastička oprema**

* Takmičarka mora nositi korektnu sportsku, neprovidnu opremu ili dres iz jednog dela sa helankama do članka.
* Može nositi helanke iste boje kao dres, ispod ili preko dresa.
* Dekolte napred i na leđima mora biti prigodan.
* Dres može biti sa ili bez rukava.
* Dres mora biti identičan za celu ekipu.
* Nikakav nakit ne može se nositi izuzev malih fiksnih minđuša.
* Sunđeri na kukovima ili na nekom drugom mestu nisu dozvoljeni.
* Kožice su dozvoljene na dvovisinskom razboju, bandaž mora biti bež boje.
* Nošenje gimnastičkih patika je dozvoljeno.

**PRAVILA ZA TAKMIČARKE**

* Na početku i po završetku sastava takmičarka se mora na adekvatan način predstaviti podizanjem jedne ili obe ruke vrhovnoj sutkinji na spravi.
* Mora pratiti znak vrhovne sutkinje za početak sastava.
* Mora početi sastav u roku od 30 sekundi od datog znaka.
* Mora napustiti spravu odmah nakon završetka sastava.
* Nakon pada mora u određeno vreme nastaviti sastav.
* Mora izbegavati bilo kakvo nedisciplinovano ponašanje.
* Mora obavestiti vrhovnu sutkinju o napuštanju takmičenja.
* Ne može razgovarati sa sutkinjama.
* Mora prisustvovati proglašenju rezultata.

Član 2.

PRAVILA ZA NASTAVNIKE

**PRAVA I OBAVEZE NASTAVNIKA**

Svaka ekipa koja nastupa na takmičenju **mora** imati nastavnika pored sprave.

Svaki nastavnik mora znati Pravilnik o ocenjivanju i ponašati se u skladu sa pravilima. Nastavnici se moraju ponašati fer i sportski za vreme takmičenja, a posebno na spravama, tokom promene sprava i proglašenju rezultata. Nastavnik dostavlja redosled nastupa na takmičenju.

**Nastavniku je dozvoljeno:**

* Da asistira takmičarke tokom zagrevanja na svim spravama,
* Na preskoku priprema dasku i stoji kod doskoka u slučaju pada,
* Da skloni dasku kod naskoka na razboj i gredu,

**Nastavniku nije dozvoljeno:**

* Da daje signale takmičarkama,
* Ometa pogled sutkinjama,
* Da razgovara sa sutkinjama,
* Da odugovlači takmičenje.

**Broj nastavnika u sali:**

* 2 nastavnika od kojih je jedna žena ili 2 nastavnice (ukoliko se nastupa sa ekipom),
* 1 nastavnik, muškarac ili žena, (ukoliko nastupaju pojedinke).

Član 3.

PRAVILA ZA SUTKINJE, SASTAV KOMISIJA I DONOŠENJE KONAČNE OCENE

**PRAVILA ZA SUTKINJE**

Sve sutkinje moraju imati položen sudijski ispit za važeći Olimpijski ciklus (najmanje za nacionalne sudije C programa, Pravila za sudije GSS). Sutkinja može biti nastavnik škole.

**Sutkinje imaju obavezu da:**

* Prisustvuju sudijskom sastanku sat vremena pre početka takmičenja,
* Budu tačne,
* Nose propisanu uniformu (tamno plavo (crno) odelo – suknju ili pantalone i belu bluzu),
* Da se pripremi za suđenje na određenoj spravi,
* Ocenjuje svaki sastav pravilno, brzo i objektivno, fer i uvek u korist takmičarke.

**Tokom takmičenja sutkinja ne sme:**

* Da napušta svoje mesto bez saglasnosti Vrhovne sutkinje,
* Da kontaktira ili diskutuje sa drugim osobama (sutkinjama, nastavnicima).

Svaka sutkinja je u potpunosti samostalno odgovorna za svoju ocenu. U slučaju intervencije Vrhovne sutkinje, sutkinja ima pravo da obrazloži svoju ocenu, da se složi ili ne sa predloženim izmenama, ali i da postupi po instrukcijama Vrhovne sutkinje.

**SASTAV SUDIJSKIH KOMISIJA I NAČIN RADA SUTKINJA**

* Na svakoj spravi ocenjuju četiri, tri ili dve sutkinje(zavisi od nivoa takmičenja). Jedna sutkinja je **vrhovna** -D sutkinja i odgovorna za ocenjivanje D, a ostale su **bodovne** - E sutkinje). Vrhovna sutkinja može obavljati i funkciju bodovne sutkinje.
* Vrhovna sutkinja se nalazi pod uglom od 90o u odnosu na osu sprave, a bodovne se raspoređuju sa leve i desne strane vrhovne sutkinje.
* Sutkinje samostalno donose ocenu i saopštavaju je vrhovnoj sutkinji, koja izračunava konačnu ocenu.
* Izuzetno, uz saglasnost organizatora, komisiju može činiti samo jedna sutkinja.

**DONOŠENJE KONAČNE OCENE**

Ocena na svakoj spravi se sastoji od 2 posebne ocene: D ocene i E ocene.

**D OCENA** je ocena za sadržaj (vrednost) sastava ili preskoka. Svaka element ili skup elemenata u obaveznom sastavu nosi određenu vrednost (izraženu u bodovima) koje se nalaze u tabeli opisa sastava. Sabiranjem njihovih vrednosti dobija se D ocena, koja može da iznosi maksimalno 5.00 bodova. Ukoliko se neki elemenat ne izvede, ili se izvede sa velikom greškom, D ocena se umanjuje za vrednost nepriznatog elementa.

**E OCENA** se dobija kao prosečna ocena bodovnih sudija i podrazumeva ocenu za izvedbu. Takmičarka za savršenu izvedbu može dobiti maksimalno 10.00 bodova. Za greške u izvedbi, sutkinje dodeljuju odbitke za opšte greške i specifične greške na spravama

Konačna ocena se dobija sabiranjem D i E ocene. Ukupni **rezultat u višeboju** se dobija sabiranjem konačnih ocena dobijenih na svim spravama.

**KONAČNA OCENA**

Konačna ocena dobija se sabiranjem D i E ocene.

Primer:

D ocena – 4.00

E ocena – 8.90 (Sudija 1 – 9.00, Sudija 2 – 8.80)

**Konačna ocena – 4.00 + 8.90 = 12.90**

**Rezultat ekipe** se izračunava tako što se sabiraju tri najveće ocene na svakoj spravi, a zatim se sabira rezultat ekipe na svakoj spravi. Tako se određuje ekipni plasman na takmičenju.

**RUKOVODSTVO TAKMIČENJA**

Članovi komisije koja rukovodi takmičenjem su: rukovodilac takmičenja, vrhovna sutkinja i predstavnik domaćina. Rukovodstvo takmičenja reaguje na nepravilnosti u vezi sa sprovođenjem takmičenja. Organizatori (Savez za školski sport Srbije i Gimnastički savez Srbije predlažu članove rukovodstva takmičenja).

Član 4.

OCENJIVANJE SASTAVA

1. Opis sastava sadrži vrednosti pojedinih elemenata iz sastava.
2. Ukoliko takmičarka ne izvede neki element, njegova vrednost se odbija u celini.
3. Obavezni sastavi se mogu, u celini ili u delovima, izvesti u suprotnu stranu od opisane strane. U tom slučaju pravac i smer kretanja ne mogu biti izmenjeni. Kod sastava na gredi ili tlu, za promenu izvođenja određenog elementa mogu se dodati ili oduzeti jedan do dva koraka. Pri tome ne sme doći do olakšanja određene veze(korak se oduzima ili dodaje pre veze između dva ili više elementa).

Član 5.

GREŠKE I ODBICI

Opšti odbici se odnose na oduzimanje određenog broja bodova za greške, koje se pojavljuju prilikom izvođenja na svim spravama.

**Greške:**

* opšte greške
* greške u držanju tela
* greške u tehnici
* greške u ponašanju takmičarke (učenice), nastavnika

**Navedene greške mogu biti:**

* male greške, za koje se odbija 0.10 boda
* srednje greške, za koje se odbija 0.30 boda
* velike greške, za koje se odbija 0.50 boda
* veoma velike greške 1.00 boda

Vrste grešaka i odbici za njih prikazani su u tabeli 1.

Na osnovu obaveznog preskoka i opisa sastava na spravama (razboj, greda, parter), navedenih odbitaka za pojedine elemente, tablice opših grešaka, kao i specifičnih grešaka na pojedinim spravama, moguće je objektivno ocenjivanje obaveznih sastava.

**Tabela 1. OPŠTE GREŠKE**

|  |  |  |  |
| --- | --- | --- | --- |
| OPŠTE GREŠKE | Male | Srednje | Velike i veoma velike |
| Greške u držanju nogu, ruku i stopala | 0.10 | 0.30 | 0.50 |
| Dotik sprave ili tla |  | 0.30 | 0.50 |
| Pauze za koncentraciju duže od 2 sec.,  | 0.10 |  |  |
| Gubitak ravnoteže – kruženje rukama,dodatni jedan ili dva koraka, poskok, nesiguran doskok | 0.10 | 0.30 |  |
| Pad na gluteuse ili kolena, na spravu ili pored sprave  |  |  | 1.00 |
| Duboki čučanj |  |  | 0.50 |
| Udaranje sprave stopalimaUdaranje strunjače stopalimaDotik sprave stopalimaDotik strunjače |  |  | 0.501.00 0.300.50 |
| Kratko opiranje o spravu (tlo) ili kratko hvatanje za spravu jednom ili obema rukama |  |  | 1.00 |
| Međunjih  |  |  | 0.50 |
| Nedovljna amplituda elementa | s.p. 0.10 |  0.30 |  |
| Rastavljene noge ili kolena | s.p.0.10 | 0.30 |  |
| Ponašanje takmičarke(učenice):* takmičarka se nije predstavila
* zagreva se nakon znaka za prekid
* ne započinje sastav na znak sutkinje
* nedozvoljena oprema, nakit i bandaž
* razgovara sa sudijama
* nesportsko ponašanje
 |       | **po****0.30 od konačne ocene****(za sve prekršaje)** |  |
| * nastup pogrešnim redosledom
 |  |  | **1.00 od zbira ekipe** |
| * nekorektna odeća (ekipa mora da ima jednoobraznu odeću) – odbijanje se vrši od ukupnog broja bodova za ekipu na započetoj spravi
 |  |  | **1.00od zbira ekipe** |
| * započinje sastav bez datog znaka za početak - ocena je 0.00
* napušta prostor za takmičenje – diskvalifikacija
* napušta svečeno proglašenje – nema plasmana
 |  |  |  |
| Ponašanje nastavnika:* asistencija u toku sastava, saskoka
* asistencija kod preskoka – 0.00
* asistencija - dotik takmičarke
 |  |  | **s.p. 1.00 od konač. ocene** s.p.0.50 |
| * davanje znakova takmičarki
* dotik sprave
* zaklanjanje vidika sutkinjama
* nedozvoljeno prisustvo nastavnika pored sprave
* korišćenje nedozvoljene strunjače
* korišćenje dodatne podloge ispod daske
* nepropisno korišćenje magnezijuma
 |  | s.p. 0.30s.p. 0.30 | s.p.0.500.500.500.500.50 |

Član 6.

SPECIFIČNOSTI OCENJIVANJA NA POJEDINIM SPRAVAMA

**PRESKOK**

* Svaka takmičarka ima pravo na dva preskoka. Za plasman se uzima ocena boljeg preskoka.
* Dozvoljeno je da takmičarka izvede jedan dodatni zalet, a da, pri tome, ne dotakne dasku ili spravu. Za sledeći dodatni zalet oduzima se 1.00 bod od konačne ocene za izvedeni preskok.
* Mesto nastavnika je na strani doskoka, sa strane koja ne zaklanja vidik sutkinjama.

***SPECIFIČNE GREŠKE***

* Preskok ne odgovara raspisu..................................................................0.00
* Asistencija nastavnika ...........................................................................0.00
* Asistencija nastavnika kod doskoka........................................................0.00
* Nedovoljna visina vertikalnog skoka.................................................do 0.50
* Prerano raznoženje, prerano grčenje nogu........................................do 0.50
* Nedovoljna daljina doskoka......................................................................0.30
* Mali korak unapred, mali poskok i nesiguran doskok.........................do 0.30
* Dva ili više koraka pri doskoku, veći poskok pri doskoku....................... 0.50
* Gubitak pravca....................................................................................... 0.30
* Pad u upor, na kolena i zadnjicu ili sed pri doskoku.............................. 1.00
* Duboki čučanj........................................................................................ 0.50
* Greška u doskoku – nije prvo na stopala……………………………………………..0.00

**DVOVISINSKI RAZBOJ**

* Sastav mora biti izveden bez zastoja i u određenom ritmu.
* U slučaju pada sa sprave takmičarka može nastaviti sastav, ukoliko prekid nije trajao više od 30 sekundi. U slučaju dužeg prekida sastav se smatra završenim i ocenjuje se samo deo do prekida.

***SPECIFIČNE GREŠKE***

* Zaleti za naskok sa ili bez dotika daske, razboja, bez naskoka ………………..….1.00 od KO
* Pad na tlo ili spravu....................................................................................... 1.00
* Dotik sprave stopalima.................................................................................. 0.30
* Udaranje sprave stopalima……………………………………………………….….….………..0.50
* Dotik strunjače.............................................................................................. 0.50
* Podešavanje hvata...........................................................................................0.10
* Ispuštanje pritke jednom rukom................................................................... 0.50
* Ispuštanje pritke jednom rukom uz dodatni upor o spravu ili tlo.................. 1.00
* Loš ritam izvođenja elemenata……………………………………………………….……..……0.10
* Dodatni zamah ili međunjih ………………......................................................... 0.50
* Nepotreban lagani dotik pritke rukama ili nogama...................................... 0.30
* Prekid ritma – zastoj...................................................................................... 0.30
* Nema pokušaja saskoka................................................................................ 0.50
* Nedovoljna visina i dužina leta kod saskoka..............................................do 0.50
* Udaranje strunjače stopalima…………………………………………………………….………1.00
* Svaki korak ili poskok nakon doskoka.......................................................s.p 0.10
* Gubitak pravca kod saskoka.............. ......................................................... 0.30
* Dva ili više koraka pri doskoku, veći poskok pri doskoku............................ 0.50
* Duboki čučanj ............................................................................................. 0.50

**GREDA**

* U sastavu na gredi dominantna je sposobnost održavanja ravnoteže. Zbog toga se, posebno, ceni sigurnost izvođenja sastava, kao i ritam, koji ne sme biti monoton. Svi elementi i veze treba da budu izvedeni povezano, sa određenom dinamikom.
* U slučaju pada sa sprave sastav se može nastaviti, ukoliko prekid nije trajao duže od 10 sekundi. Ukoliko je prekid duži, sastav se smatra završenim i ocenjuje se do momenta pada.
* Dozvoljeno je da takmičarka izvede jedan dodatni zalet, a da, pri tome, ne dotakne dasku ili spravu. Za sledeći dodatni zalet oduzima se 1.00 bod od konačne ocene.

***SPECIFIČNE GREŠKE***

* Pad na gredu ili tlo............................................................................................ 1.00
* Drugi dodatni zalet za naskok............................................................................ 1.00 od KO
* Hvat rukama za gredu da bi se izbegao pad..................................................... 0.50
* Mali gubitak ravnoteže................................................................................s.p. 0.10
* Dodatni pokret rukama ili nogom radi održavanja ravnoteže......................do 0.50
* Dodatni oslonac nogom o gredu radi održavanja ravnoteže........................... 0.30
* Nedovoljne amplitude elemenata (skokovi, odnoženja, zanoženja)…........ do 0.30
* Skok nema fazu leta, ne priznaje se skok i oduzima se vrednost skoka
* Nesigurni okreti........................................................................................... do 0.30
* Okret nije završen - ne priznaje se, oduzima se vrednost
* Monotonija u ritmu u celom sastavu.............................................................. 0.50
* Nedostatak korišćenja cele grede…………………………………..……..…….….….………. 0.10
* Nepotrebna pauza………………………………………………………………………...…….…..s.p..0.10
* Nema pokušaja saskoka.................................................................................... 0.50
* Nedovoljna visina i dužina faze leta kod saskoka..........................................do 0.50
* Korak ili poskok prilikom doskoka.................................................................s.p 0.10
* Gubitak pravca................................................................................................. 0.30
* Pad u upor, na kolena ili sed pri doskoku......................................................... 1.00
* Dubok čučanj......................................................................................................0.50

**PARTER**

Prilikom ocenjivanja sastava na parteru posebnu pažnju treba obratiti na:

* Sigurnost u izvođenju akrobatskih elemenata
* Sigurnost u izvođenju ritmičkih elemenata (skokovi, okreti, ravnoteže)
* Amplitude pokreta i kretanja
* Držanje tela
* Koordinaciju pokreta i kretanja
* Usklađenost sa muzikom (ritam i tempo)
* Tokom vežbanja na parteru nije dozvoljena asistencija

***SPECIFIČNE GREŠKE***

* Pad na tlo........................................................................................................1.00
* Dodatni pokret rukama ili nogom radi održavanja ravnoteže..................do 0.30
* Nedovoljne amplitude elemenata (skokovi, odnoženja, zanoženja)........do 0.30
* Skok nema fazu leta, ne priznaje se skok i oduzima se vrednost skoka - (D sutkinja)
* Nesigurni okreti....................................................................................... do 0.30
* Okret nije završen - ne priznaje se,oduzima se vrednost okreta - (D sutkinja)
* Monotonija u ritmu u celom sastavu............................................................ 0.50
* Lagani upor rukama kod doskoka................................................................. 0.50
* Mali korak ili poskok prilikom doskoka.....................................................po 0.10
* Tvrd ili nesiguran doskok................................................................................0.30
* Gubitak pravca celog sastava....................................................................... 0.30
* Dubok čučanj...................................................................................................0.50
* Neusklađenost muzike i pokreta...............................................................do 0.30